ངའི་དམིགས་ཡུལ་ནི་ང་ཚོའི་མི་ཐོག་འདི་དངོས་གནས་མི་ཡ་རབས་འབའ་ཞིག་བྱུང་རོགས་བྱས་ན་བསམ་པ་དེ་ཡིན།དེ་བྱུང་ན་འགྲིགས་པ་རེད།སྐྱེ་བ་ཕྱི་མར་དེས་ཕན་པ་རེད།ང་ཚོར་དེའི་ཆ་ནས་ཆ་རྐྱེན་བཟང་པོ་ཞིག་ཡོད་བསམ་གྱི་འདུགདེ་རྒྱ་མིས་བྱེད་མི་ཐུབ་པ་ཞིག་རེད།དེ་འདྲའི་བསམ་བློ་བཏང་བ་ཡིན་ན།ད་ལྟ་ང་ཚོ་བཙན་བྱོལ་བ་བྱས་ཏེ་ཁ་ཐབས་སྐྱོ་པོ་ཞིག་ཡོད་ན་ཡང༌།ང་ཚོར་བོད་ཕྲུག་རྣམས་ལ་སློབ་སྦྱོང་སྤྲོད་རྒྱུའི་ཆ་རྐྱེན་ཞིག་ཡོད་བསམ་གྱི་འདུགཆ་རྐྱེན་དེ་ང་ཚོས་བེད་སྤྱོད་ཡག་པོ་བྱས་ཏེ་ནུས་པ་འདོན་ཐུབ་ན་འཛམ་བུ་གླིང་གི་མི་གཞན་དག་ཚོས་ང་ཚོའི་སློབ་སྦྱོང་བྱེད་སྟངས་ལ་ཚུར་དཔེ་བལྟ་ཡུལ་ཞིག་ཡོང་སྲིད་ཀྱི་རེད་བསམ་གྱི་འདུག